N á v r h

vyhláška Ministerstva spravodlivosti Slovenskej republiky
z .................. 2004,

o určovaní počtu zamestnancov pre činnosť krajských a okresných súdov,                                               o pravidlách rozdeľovania rezortných zamestnaneckých miest pre krajské a okresné súdy
a o podmienkach zabezpečovania rezortného vzdelávania pre zamestnancov súdov
a prísediacich súdu

           Ministerstvo spravodlivosti Slovenskej republiky podľa § 94 ods. 2 písm. d) zákona č. .../2004 Z.z. o súdoch a o zmene a doplnení niektorých zákonov ustanovuje:

§ ...
Úvodné ustanovenie

Predmetom vyhlášky je : 

           (1) Stanoviť záväzný postup a jednotné kritériá  na určovanie potrebného počtu zamestnancov pre krajské a okresné súdy v  Slovenskej republike, určiť záväzné pravidlá rozdeľovania rezortných zamestnaneckých   miest   na  jednotlivé súdy, súdne oddelenia,  súdne agendy a  správu súdu a  stanoviť podmienky zabezpečovania rezortného vzdelávania pre zamestnancov a prísediacich súdov. 

           (2) Určiť postupy a pravidlá na zabezpečenie lepšieho využitia už pridelených miest  zamestnancov v rezorte, teda tých  ktorí  na súdoch už pracujú ale aj zamestnaneckých miest, ktoré budú rezortu pridelené v budúcom období.  

           (3) Určiť postup určovania potrebného počtu  zamestnancov rezortu v krátkodobom, ako aj strednodobom plánovacom období, pre jednotlivé súdy, súdne oddelenia a správu súdu  na základe očakávaného objemu  činnosti  a výstupov na jednotlivých súdoch a na základe touto vyhláškou určených objektívnych kritérií.

           (4) Určiť pravidlá na rozdeľovanie ľudských zdrojov v rezorte, potrebných na zabezpečenie efektívneho vykonávania súdnictva a správy súdu  pre jednotlivé súdy a súdne oddelenia  na základe dosiahnutých výstupov jednotlivých súdov a na základe touto vyhláškou určených objektívnych kritérií.

           (5) Určiť pravidlá pre organizovanie  rezortného vzdelávania zamestnancov, vrátane vzdelávania pre prísediacich okresných a krajských súdov.

           (6) Pre účely tejto vyhlášky sa pojmom krátkodobé plánovacie obdobie označuje   obdobie trvajúce jeden kalendárny rok a pojmom strednodobé plánovacie obdobie, obdobie troch po sebe nasledujúcich kalendárnych rokov. Pojmom zamestnanecké miesto  sa označuje miesto v štátnej službe a miesto určené na výkon práce  vo verejnom záujme. 

§ ...
Postup určovania potrebného počtu zamestnancov

           (1) Ministerstvo spravodlivosti SR (ďalej len „ministerstvo“) je pri príprave  návrhu štátneho rozpočtu viazané osobitnými zákonmi1). Ročne, v  určených termínoch, predkladá Ministerstvu financií Slovenskej republiky (ďalej len „ministerstvo financií“) aktuálne údaje o počtoch sudcov  a zamestnancov súdov a návrh na pridelenie potrebného počtu sudcov a zamestnancov na nasledujúci rok spolu s objemom finančných (mzdových) prostriedkov. Záväzný počet sudcov a  zamestnancov a  tomu zodpovedajúci objem rozpočtových finančných prostriedkov na krátkodobé plánovacie obdobie je určený na rokovaniach s  ministerstvom financií. Pridelený počet zamestnaneckých miest a ich štruktúra tvoria súčasť návrhu štátneho rozpočtu a systemizáciu na nasledujúci  rok, ktorá sa predkladá Úradu pre štátnu službu. Po schválení zákona o štátnom rozpočte sa počet zamestnancov a pridelené mzdové prostriedky  stávajú  záväzným rozpočtovým ukazovateľom.

           (2) Pre potrebu prípravy  návrhu štátneho rozpočtu a systemizácie, ktorú predkladá ministerstvo podľa bodu 1/ tejto vyhlášky,  okresné súdy jednotlivo vypracujú každoročne návrh  počtu a štruktúry zamestnancov na krátkodobé a strednodobé plánovacie obdobie a  vecne odôvodnený návrh, v určenom termíne, predložia príslušnému krajskému súdu. 

           (3) Krajský súd vypracuje návrh počtu zamestnancov a ich štruktúru na krátkodobé a strednodobé plánovacie obdobie  za svoj súd a  za súdny obvod v jeho príslušnosti. Návrh počtu a štruktúry zamestnancov za súdny obvod prerokuje s okresnými súdmi a spolu s vecne odôvodneným  návrhom za krajský súd ho v určenom termíne  predloží  ministerstvu.

           (4) Súd pri vypracovaní návrhu vychádza z  kvalifikovaných odhadov očakávaného budúceho objemu svojej  činnosti a výstupov v jednotlivých agendách,  z  republikového priemerného počtu skončených vecí v agende,  z údajov o súdivosti vo svojom súdnom obvode a  z  počtu a štruktúry zamestnancov určených touto vyhláškou na vybavovanie agendy. 

           (5) Pre určenie odhadu vývoja budúceho očakávaného objemu činností súdu a jeho výstupov súd použije údaje z ministerstva a štatistické údaje z rezortnej štatistiky za posledné tri roky, ktoré predchádzajú krátkodobému plánovaciemu obdobiu, na ktoré sa pripravuje návrh počtu zamestnancov a  ich štruktúra. 

           (6) Ministerstvo na základe návrhov za krajské súdy a ich obvody vypracuje návrh počtu a štruktúry zamestnancov pre súdy a po jeho prerokovaní s predsedami krajských súdov ho predloží ministerstvu financií v termíne, ktorý ministerstvo financií na predloženie určí.

           (7) V prípade výrazných rozdielov medzi návrhom ministerstva a prideleným počtom zamestnancov a  ich štruktúry a  tomu zodpovedajúcemu objemu rozpočtových finančných prostriedkov pridelených ministerstvom financií, ministerstvo prizve na rokovania s  ministerstvom financií predsedov krajských súdov . 

           (8) Po skončení rokovaní vypracuje ministerstvo návrh systemizácie a predloží ho Úradu                 pre štátnu službu.

           (9)  Po schválení štátneho rozpočtu, ktorého súčasťou je systemizácia, ministerstvo rozpíše záväzne určené počty zamestnancov prostredníctvom príslušného krajského súdu na jednotlivé okresné súdy. Pri rozpise postupuje tak, že doterajšie  zamestnanecké miesta pridelené v rezorte jednotlivým okresným súdom,  podľa pravidiel a  kritérií stanovených touto vyhláškou, v rámci schválenej systemizácie  rozdelí a rozpíše na krátkodobé a strednodobé obdobie na jednotlivé súdy tak, aby sa dosiahlo rovnomerné rozdelenie miest zamestnancov  zodpovedajúce očakávanému objemu činnosti a výstupov na jednotlivých okresných a  krajských súdoch Slovenskej republiky. Ministerstvo návrh rozpisu prerokuje s predsedami krajských súdov.

           (11) Ak, na základe rozpisu systemizácie príde ku zmene  počtu zamestnaneckých miest                   na súde, súd zabezpečí  výberové konanie na obsadenie pridelených voľných miest alebo vykoná organizačnú zmenu, ktorou zruší nadbytočné zamestnanecké miesta. 

           (12)  Ministerstvo a  krajský súd môžu dať súhlas na vyhlásenie výberového konania na voľné štátnozamestnanecké miesto iba v súlade s rozpisom systemizácie. 
––––––––––––––––––––––––-
§ 12 zákona č. 312/2001 Z. z. o štátnej službe a o zmene a doplnení niektorých zákonov, zákon č. .../2004 Z.z. o 
o rozpočtových pravidlách verejnej správy a o zmene a doplnení niektorých zákonov.
Okresné súdy

Čl. 3
Postup určovania potrebného počtu  zamestnancov pre okresné súdy

           (1) Súd pri určovaní potrebného počtu zamestnancov a ich štruktúry na  úseku výkonu súdnictva vychádza z počtu sudcov a vyšších súdnych úradníkov poverených samostatnou rozhodovacou činnosťou a  prideľuje im samostatnú agendu z budúceho očakávaného objemu svojej činnosti v  jednotlivej agende, z republikového počtu skončených vecí tejto agendy za predchádzajúce obdobie, z vývoja súdivosti vo svojom obvode.

           (2) Súd určí svoj budúci očakávaný objem činnosti a výstupov v jednotlivej agende tak, že                  na základe údajov z rezortnej štatistiky za svoj súd určí, v súlade s predchádzajúcim trojročným vývojom v počte návrhov na začatie konania, možný budúci trend a očakávaný počet podaní v agende a k nemu pripočíta  10 % z doteraz nevybavených podaní tejto agendy. Takto určený objem svojich budúcich výstupov a činností v agende vydelí počtom vecí, ktoré súdy rovnakého stupňa                                v  Slovenskej republike v predmetnej agende  priemerne ročne skončili. Výsledkom tohoto postupu je stanovenie potrebného počtu sudcov, vyšších súdnych úradníkov a od neho sa odvodzujúceho potrebného počtu zamestnancov a ich potrebná štruktúra na vybavenie tohoto druhu súdnej agendy               na tomto súde.

           (3) Ministerstvo zabezpečí, aby každý súd dostal potrebné štatistické údaje pre určovanie potrebného počtu zamestnancov a ich štruktúry a každoročne  oznámi súdom priemerný počet skončených vecí v jednotlivých agendách a údaj o  súdivosti v ich súdnom obvode. 

           (4) Údaj o priemernom počte skončených vecí v agende pripadajúcich na sudcu súdu rovnakého stupňa  v  Slovenskej republike ministerstvo určí, ako priemerný počet sudcami skončených vecí v tejto agende za obdobie posledných troch rokov, ktoré predchádzajú plánovaciemu obdobiu. Rovnako postupuje aj pri určení priemerného počtu skončených vecí v ostatných agendách, ktoré nevybavujú sudcovia. Súdivosť v súdnom obvode  počíta ministerstvo ako podiel počtu podaných návrhov vo všetkých súdnych agendách jednotlivého súdu k počtu obyvateľov jeho súdneho obvodu (okresu) ročne a súdu pre účely plánovania oznamuje súdivosť ako priemerný údaj z hodnôt  zistených za posledné tri roky. 

           (5) Pre účely plánovania počtu sudcov a zamestnancov podľa tejto vyhlášky sa súdne agendy delia na sudcovské a ostatné podľa toho, či v nich rozhoduje sudca alebo či ich spravidla na súdoch Slovenskej republiky vybavuje a v nich rozhoduje súdny úradník.  Sudcovské agendy sú  : T, PP, C, Cb, S, P, D, OR, KaV. 

           (6) Na vybavovanie sudcovských agend sa na súde zriaďuje oddelenie sudcu, na vybavovanie ostatných agend sa spravidla zriaďuje oddelenie pre vyššieho súdneho úradníka, a to najmä                           na vybavovanie časti agendy P, E, Er  a celej agendy RO, ROB, RE.  Počet zriadených oddelení závisí od množstva očakávaných objemov činnosti súdu v jednotlivom druhu súdnych agend.

           (7) Pracovný tím sudcu tvoria štátni zamestnanci zaradení do oddelenia sudcu, ktorými sú najmä asistentka sudcu, tajomníčka senátu alebo súdna tajomníčka a vyšší súdny úradník. Počet súdnych oddelení zodpovedá počtu sudcov príslušného súdu uvedených v rozvrhu práce súdu  a nikdy nemôže byť nižší, než je počet sudcov súdu zaradených do rozvrhu práce súdu na príslušné obdobie, spravidla jeden rok.

           (8) Počet zamestnancov pridelených do oddelenia sudcu  sa určuje podľa   počtu zamestnancov, ktorí sú v rezorte záväzne určení touto vyhláškou na vybavovanie toho druhu súdnej agendy, ktorej vybavovaním je sudca v rozvrhu práce poverený. 

           (9) Ak je sudcovi v rozvrhu práce pridelených do oddelenia viacero druhov súdnych agend, počet zamestnancov jeho oddelenia sa stanoví podľa v rezorte stanoveného počtu zamestnancov tej agendy, ktorá je podľa rozvrhu práce v oddelení sudcu prevažujúca.  Ak je v rozvrhu práce určené, že sudcovi sú prideľované viaceré agendy v rovnakom rozsahu, potom sa počet zamestnancov pridelený do oddelenia sudcu určí podľa tej agendy, jemu prideľovanej, na ktorej vybavovanie  je v rezorte určený najvyšší počet zamestnancov. 

           (10) Potrebný počet  štátnych zamestnancov pre oblasť výkonu súdnictva  sa ďalej určuje aj  podľa počtu vyšších súdnych úradníkov súdu, ktorí na základe rozvrhu práce priamo vykonávajú rozhodovaciu činnosť v im pridelených agendách.  Počet štátnych zamestnancov zaradených                        do oddelenia vyššieho súdneho úradníka sa stanoví podľa počtu zamestnancov záväzne určeného touto vyhláškou na vybavovanie príslušného druhu súdnej agendy zverenej do rozhodovacej právomoci vyšších súdnych úradníkov. 

           (11) Zamestnanci, ktorí nie sú zaradení  do oddelenia sudcu ani vyššieho súdneho úradníka a vykonávajú činnosti vo výkone súdnictva pre viacero súdnych oddelení alebo pre celý súd sú zaradení do všeobecného súdneho oddelenia.  Potrebný počet štátnych zamestnancov všeobecného súdneho oddelenia sa určí podľa údajov o očakávaných budúcich objemoch činnosti a výstupov jednotlivého súdu a podľa celkového počtu zamestnancov a sudcov vo výkone súdu. 

           (12) Do všeobecného súdneho oddelenia sú vždy  zaradení štátni zamestnanci, ktorí vykonávajú činnosti v oblasti styku s verejnosťou, a to   tajomníci informačných centier, zbierky listín, styku s verejnosťou v obchodnom registri súdu,   zamestnanci podateľní,  súdni vykonávatelia, súdni doručovatelia  a ďalej aj  tí zamestnanci, ktorí vykonávajú činnosť pre viacero oddelení a pre  vnútorné potreby súdu v oblasti výkonu súdnictva napr. súdne zapisovateľky. 
    
§ ...
Určenie počtu štátnych zamestnancov potrebných na vybavovanie súdnych agend pre okresné súdy Slovenskej republiky

           (1) Na vybavovanie súdnych agend  C, Cb, S, P, E, Er, D, OR, Ro, Rob, KaV  a T, PP  boli pre okresné súdy určené  počty zamestnancov potrebných na ich vybavenie za podmienky, že predpokladané prideľované množstvo určitého druhu súdnej agendy zodpovedá  celému  fondu pracovnej doby sudcu a vyššieho súdneho úradníka povereného jej vybavovaním na základe rozvrhu práce súdu, takto 
a)	pre agendu  C, Cb,  S:  sudca, 1 asistentka sudcu, 1/3-tina tajomníčky a 1/2 vyšší  súdny  úradník,
b)	pre agendu P: sudca,  1 asistentka sudcu, 1 tajomníčka,  1 vyšší súdny úradník,
c)	pre agendu E, Er:  sudca, 1 asistentka, 1 tajomníčka, 1 vyšší súdny úradník, súdny vykonávateľ (E). Ak je časť agendy E, Er priamo v rozvrhu práce pridelená na rozhodovanie vyššiemu súdnemu úradníkovi  do oddelenia  sudcu bude zaradený vyšší súdny úradník  iba v ½,  súdna tajomníčka iba  v  ½,
d)	pre agendu D: sudca, 1 asistentka, 1  tajomníčka,  ½ vyšší súdny úradník,
e)	pre agendu OR (obchodný register), ktorú rozhoduje sudca:  sudca, 1 asistentka,1 tajomníčka, ½  vyšší súdny úradník,
f)	pre agendu KaV :  sudca, 1 asistentka, 1 a ½   tajomníčka,  1 vyšší súdny úradník,   
g)	pre agendu T: sudca - 1 asistentka sudcu, 1/3-tina tajomníčka  a ½  vyšší  súdny úradník,
h)	pre agendu RE – registrácia v obchodnom registri : 1 vyšší súdny úradník,  ½  asistentka.
i)	pre agendu platobné rozkazy / RO, ROB / : 1 vyšší súdny úradník, 1 súdna tajomníčka.

           (2) Do všeobecného súdneho oddelenia sa zaraďujú zamestnanci súdu podľa súdivosti                        v  súdnom obvode, počtu sudcov a zamestnancov súdu, množstva a druhov súdnej agendy nasledovne 
a)	do podateľne súdu sa zaraďuje potrebný počet zamestnancov v štátnej službe (v zaradení súdnej asistentky) podľa zistenej súdivosti - počtu podaných návrhov na 1000 obyvateľov v súdnom obvode. Ak podiel počtu podaných návrhov k počtu obyvateľov súdneho obvodu je do 100 návrhov ročne je potrebný počet zamestnancov v súdnej podateľni 1  zamestnanec, ak je počet podaných návrhov ročne  od 100 do 150 je potrebný počet zamestnancov podateľne 2 zamestnanci, ak je počet od 150  do 250 ročne  je potrebný počet zamestnancov podateľne                       3 zamestnanci a nad 250 návrhov ročne 4 zamestnanci,
b)	do informačného centra, ktoré pracuje nepretržite bez určenia stránkových hodín a  stránkových dní, sa zaraďuje zamestnanec v štátnej službe (v zaradení súdnej tajomníčky) podľa údajov o zistenej súdivosti do 250 podaných návrhov ročne 1 zamestnanec, nad 250 návrhov 2 zamestnanci,  
c)	pre pracovisko pre styk s verejnosťou (v zaradení súdnej tajomníčky) a zbierky listín obchodného registra (v zaradení asistentky) sa  potrebný počet zamestnancov určuje, pre styk s verejnosťou  podľa počtu registrovaných spoločností k 31.12. predchádzajúceho roka a v zbierke listín podľa počtu vydaných výpisov a odpisov k 31. 12.  predchádzajúceho roka (spôsob určovania navrhnúť),
d)	pre poskytovanie informácií o vybavovaní dedičskej agendy sa podľa počtu  dedičských konaní vedených súdom k  31. 12. predchádzajúceho roka, ak ich je nad ........ do všeobecného súdneho oddelenia určuje 1 zamestnanec v zaradení súdnej tajomníčky,
e)	súd, podľa počtu sudcov súdu vo výkone  do 15 sudcov, zaradí do všeobecného súdneho oddelenia  na pisárske práce, na zastupovanie chýbajúcich zamestnancov súdnych oddelení  a  na výpomoc v nich alebo napr. na prípravu pošty na expedovanie pre oddelenia D, RO, ROB  dve zapisovateľky, pri počte sudcov od  15 do 30  tri zapisovateľky, pri počte sudcov nad 30 štyri zapisovateľky,
f)	počet súdnych doručovateľov  sa určí individuálne  podľa veľkosti súdneho obvodu, jeho komunikačnej vybavenosti, koncentrácie obyvateľov a odhadovaného množstva doručovateľmi doručených zásielok, ak sa dá očakávať efektívnosť tohoto spôsobu doručovania nielen z finančného hľadiska ale najmä z hľadiska zabezpečenia rýchlosti súdneho konania.

§ ...
Zamestnanci súdnej správy

           (1) Pre vykonávanie činností okresného súdu na úseku výkonu správy a prevádzky súdu sa určujú nasledovné miesta pre správu súdu:  vedúci súdnej správy, personalista, účtovník, hospodár, pokladník, dozorný úradník a štatistik, zamestnanec poverený vedením správneho registra a kancelárie správy súdu. 

           (2) Na zabezpečenie prevádzky súdu sa určujú nasledovné miesta: zamestnanec zabezpečujúci prevádzku elektronických programov a  techniky, kurič - údržbár, archivár - rozmnožovňa, vodič a zamestnanci zabezpečujúci ochranu budov. Ich počty sa určujú podľa celkového počtu zamestnancov súdu a sudcov vo výkone, podľa počtu budov, v ktorých sídlia  pracoviská súdu, podľa spôsobu zabezpečenia prevádzky súdu a jeho ochrany takto 

           (3)  Pre výkon správy súdu sa určuje skladba a počet štátnozamestnaneckých miest a miest                   na výkon prác vo verejnom záujme  
a)	ak je počet sudcov vo výkone a zamestnancov súdu spolu do 40 osôb súd určí pre výkon správy nasledovné miesta: 1 miesto vedúceho súdnej správy, 2 účtovníkov (vrátane štátnej pokladne), ½ hospodára, ½ pokladníka, 1 personalistu, ½ zamestnanca povereného vedením správneho registra a kancelárie správy súdu, ½ dozorného úradníka a štatistika súdu, 
b)	ak je počet všetkých zamestnancov a sudcov súdu spolu vyšší ako 40 osôb ale nepresahuje počet 80 osôb, je potrebné zabezpečiť, aby na správe súdu bolo miesto 1 vedúceho súdnej správy, 2 účtovníkov (vrátane štátnej pokladne), 1 personalistu, 1 hospodára,   ½ pokladníka, ½ zamestnanca povereného vedením správneho registra súdu a kancelárie správy súdu, 1 dozorného úradníka a štatistik súdu,
c)	ak je počet sudcov a zamestnancov súdu spolu vyšší ako 80 osôb ale nepresahuje 150 osôb súd  určí pre správu súdu nasledovné miesta: 1 vedúci súdnej správy, 2 personalisti, 3 účtovníci (vrátane štátnej pokladne), 1 hospodár, 1 pokladník, 1 zamestnanec poverený vedením správneho registra a kancelárie správy súdu, 1 dozorný úradník a štatistik súdu,
d)	ak má súd vyšší počet sudcov a zamestnancov ako 150 osôb pre zabezpečenie správy súd určí nasledovné miesta: 1 vedúci súdnej správy, 3 personalisti, 3 účtovníci (vrátane štátnej pokladne), 1 hospodár, 1 pokladník, 1 zamestnanec poverený vedením správneho registra a kancelárie správy súdu, 1/2 administratívny zamestnanec kancelárie správy súdu a 2 dozorní úradníci a štatistici súdu.  

           (4) Pre zabezpečenie prevádzky súdu sa určuje skladba a počet miest vo verejnej službe 
a)	ak je počet zamestnancov a sudcov súdu spolu do 80 osôb a súd sídli v jednej budove: 1 kurič - údržbár, prípadne sa ich počet stanoví podľa spôsobu vykurovania a dodávky tepla a  teplej vody v sídle súdu, ½  archivár, ½  rozmnožovňa, ½ technik informačných  systémov, 1 vodič a počet miest na ochranu budovy sa určí  podľa počtu chránených budov a inštalovanej signalizácie,
b)	ak je počet zamestnancov a sudcov vyšší ako 80 osôb ale nepresahuje 150 osôb a súd sídli v jednej budove:  1 kurič - údržbár, prípadne sa ich počet určí podľa spôsobu vykurovania  a dodávky tepla a teplej vody v sídle súdu, 1 archivár, 1 rozmnožovňa, 1 a  ½  technik informačných systémov, 1 vodič. Počet miest na ochranu budovy sa určí podľa počtu chránených budov a inštalovanej signalizácie.

Krajské súdy

§ ...
Postup určovania potrebného počtu  zamestnancov pre krajské súdy.

           (1) Krajský súd pri určovaní potrebného počtu zamestnancov a ich štruktúry na  úseku výkonu súdnictva vychádza z počtu sudcov (senátov). Štátni zamestnanci, ktorí tvoria pracovný tím sudcu (senátu)  sú zapisovateľka (asistentka),  tajomníčka,  vyšší súdny úradník.

           (2) Počet súdnych oddelení, do ktorých sú štátni zamestnanci zaradení, zodpovedá počtu sudcov (senátov) príslušného krajského súdu uvedených v rozvrhu práce na príslušný rok. Počet oddelení nemôže byť nikdy nižší, než je počet sudcov (senátov) zaradených do rozvrhu práce súdu                 na príslušné obdobie, spravidla jeden rok.

           (3) Počet zamestnancov pridelených do oddelenia senátu na vybavovanie agendy, ktorá mu je podľa rozvrhu práce pridelená sa musí rovnať počtu zamestnancov, ktorí sú v rezorte záväzne určení na vybavovanie tohoto druhu súdnej agendy. Krajský súd musí pre každý senát vytvoriť jeho vlastné oddelenie a prideliť senátu   do oddelenia taký počet zamestnancov, ktorý zodpovedá  štandardnému, v rezorte záväzne určenému počtu zamestnancov potrebných na vybavovanie toho druhu súdnej agendy, ktorá je senátu pridelená v rozvrhu práce.

           (4) Ak má senát v rozvrhu práce pridelených  viacero druhov súdnych agend, počet zamestnancov sa určí podľa, v rezorte stanoveného počtu zamestnancov, tej agendy, ktorá je podľa rozvrhu práce v senáte prevažujúca.  Ak je v rozvrhu práce určené, že do senátu  sú prideľované viaceré agendy v rovnakom rozsahu, potom sa počet zamestnancov určí podľa tej agendy, na ktorej vybavovanie  je v rezorte určený najvyšší počet zamestnancov.

           (5) Súd určí svoj budúci očakávaný objem činnosti a výstupov v jednotlivej agende tak, že                 na základe údajov z rezortnej štatistiky za svoj súd určí, v súlade s predchádzajúcim trojročným vývojom v počte napadnutých vecí, možný budúci trend a očakávaný počet podaní v agende a k nemu pripočíta  10 % z doteraz nevybavených vecí tejto agendy. Takto určený objem svojich budúcich výstupov a činností v agende vydelí počtom vecí, ktoré súdy rovnakého stupňa v  Slovenskej republike v predmetnej agende  priemerne ročne skončili. Výsledkom tohoto postupu je stanovenie potrebného počtu sudcov a od neho sa odvodzujúceho potrebného počtu zamestnancov a ich potrebná štruktúra                 na vybavenie tohoto druhu súdnej agendy na tomto súde.

           (6) Ministerstvo zabezpečí, aby každý súd dostal potrebné štatistické údaje pre určovanie potrebného počtu zamestnancov a ich štruktúry a každoročne  oznámi súdom priemerný počet skončených vecí v jednotlivých agendách a údaj o  súdivosti v ich súdnom obvode. 

           (7) Údaj o priemernom počte skončených vecí v agende pripadajúcich na senát súdu rovnakého stupňa  v  Slovenskej republike ministerstvo určí, ako priemerný počet sudcami skončených vecí v tejto agende za obdobie posledných troch rokov, ktoré predchádzajú plánovaciemu obdobiu. Rovnako postupuje aj pri určení priemerného počtu skončených vecí v ostatných agendách, ktoré nevybavujú sudcovia. Súdivosť v súdnom obvode  počíta ministerstvo ako podiel počtu podaných návrhov vo všetkých súdnych agendách jednotlivého súdu k počtu obyvateľov jeho súdneho obvodu (okresu) ročne a súdu pre účely plánovania oznamuje súdivosť ako priemerný údaj z hodnôt  zistených za posledné tri roky.

           (8) Pracovný tím sudcu (senátu) tvoria štátni zamestnanci zaradení do oddelenia senátu, ktorými sú najmä asistentka (zapisovateľka), tajomníčka senátu alebo súdna tajomníčka a vyšší súdny úradník. Počet súdnych oddelení zodpovedá počtu sudcov (senátov) príslušného súdu uvedených v rozvrhu práce súdu  a nikdy nemôže byť nižší, než je počet sudcov (senátov) súdu zaradených                   do rozvrhu práce súdu na príslušné obdobie, spravidla jeden rok.

           (9) Počet zamestnancov pridelených do oddelenia sudcu (senátu) sa určuje podľa počtu zamestnancov, ktorí sú v rezorte záväzne určení touto vyhláškou na vybavovanie toho druhu súdnej agendy, ktorej vybavovaním je sudca v rozvrhu práce poverený. 

           (10)  Ak je sudcovi (senátu) v rozvrhu práce pridelených do oddelenia viacero druhov súdnych agend, počet zamestnancov jeho oddelenia sa stanoví podľa v rezorte stanoveného počtu zamestnancov tej agendy, ktorá je podľa rozvrhu práce v oddelení sudcu (senátu) prevažujúca.  Ak je v rozvrhu práce určené, že sudcovi (senátu) sú prideľované viaceré agendy v rovnakom rozsahu, potom sa počet zamestnancov pridelený do oddelenia sudcu (senátu) určí podľa tej agendy, jemu prideľovanej, na ktorej vybavovanie  je v rezorte určený najvyšší počet zamestnancov. 

           (11) Zamestnanci, ktorí nie sú zaradení  do oddelenia sudcu (senátu) a vykonávajú činnosti                vo výkone súdnictva pre viacero súdnych oddelení alebo pre celý súd sú zaradení do všeobecného súdneho oddelenia.  Potrebný počet štátnych zamestnancov všeobecného súdneho oddelenia sa určí podľa údajov o očakávaných budúcich objemov činnosti a výstupov jednotlivého súdu a podľa celkového počtu zamestnancov a sudcov (senátov) vo výkone súdu.
 
          (12) Do všeobecného súdneho oddelenia sú vždy  zaradení štátni zamestnanci, ktorí vykonávajú činnosti v oblasti styku s verejnosťou, a to   tajomníci informačných centier, zamestnanci podateľní,   súdni doručovatelia  a ďalej aj  tí zamestnanci, ktorí vykonávajú činnosť pre viacero oddelení a                   pre  vnútorné potreby súdu v oblasti výkonu súdnictva napr. súdne zapisovateľky. 
    
§ ...
Určenie počtu štátnych  zamestnancov pridelených do senátu na vybavovanie jednotlivých agend

           (1) Agendy T, To, C, Cb, Sd, Cbi, Cbs, S, Zm, Co, Cob, Rob, KKv, Saz  sa na krajských  súdoch vybavujú  v nasledovných organizačných štruktúrach
a)	agenda T (do 1.7.2005):  sudca (dvaja sudcovia) -  zapisovateľka, 1/3-tina tajomníčky (vedúca kancelárie)  a 1/3 vyšší  súdny úradník,
b)	agenda To: senát,  zapisovateľka (asistentka), 1/3 tajomníčka,   
c)	agenda C, Cb, Sd, Cbi: sudca, asistentka, 1/3 tajomníčka, ½ vyšší súdny úradník, 
d)	agenda Cbs, S : senát, asistentka, 1/3 tajomníčka, vyšší súdny úradník,
e)	agenda  Zm: sudca, 1 a ½  príp. 2 vyšší súdní úradníci, 2 asistentky, tajomník,
f)	agenda Co, Cob : senát, asistentka (zapisovateľka), 1/3 vedúca kancelárie (tajomníčka), vyšší súdny úradník,
g)	agenda Rob:  vyšší súdny úradník, asistentka,  
h)	agenda KaV  (do 1.7.2005): sudca,  tajomník, ½ tajomník senátu, 2 asistentky,
i)	agenda Saz (azyl): sudca, ½ tajomník, 1/4-tina tajomník senátu, asistentka, 1/2 vyšší  súdny úradník a ¼ dokumentarista.  

           (2) Do všeobecného súdneho oddelenia sa zaraďujú zamestnanci súdu podľa počtu došlých vecí, počtu vybavených  vecí,  počtu sudcov a zamestnancov súdu, množstva a druhov súdnej agendy nasledovne 
a)	do podateľne súdu sa zaraďuje potrebný počet zamestnancov v štátnej službe (v zaradení súdnej asistentky) podľa počtu došlých vecí a počtu vybavených vecí.  Ak je denný priemer nápadu do 100 vecí potrebný počet zamestnancov v súdnej podateľni je 2, ak je počet vyšší počet zamestnancov podateľne je 3. Do podateľne súdu sa ďalej  zaraďujú zamestnanci                   vo výkone prác vo verejnom záujme, počet  zamestnancov záleží od veľkosti súdu a vybavovanej agendy,
b)	do informačného centra, ktoré pracuje nepretržite bez určenia stránkových hodín a  stránkových dní, sa zaraďuje 1 zamestnanec v štátnej službe (v zaradení súdneho tajomníka),   
c)	pre právne oddelenie súdu, ktorého činnosť spočíva v zastupovaní súdu, vybavovaní sťažností, poskytovaní konzultácií pri výklade zákonov  zamestnancom ekonomických úsekov a pod. 1 zamestnanec s vysokoškolským právnickým vzdelaním druhého stupňa (vo výkone prác vo verejnom záujme, v  zaradení 11 PT/12 PT.) a 1 zamestnanec  (v zaradení asistent – 5 PT práce vo výkone prác vo verejnom záujme),  
d)	súd, podľa počtu sudcov súdu vo výkone   zaradí do všeobecného súdneho oddelenia                      na pisárske práce, na zastupovanie chýbajúcich zamestnancov súdnych oddelení  a  na výpomoc v nich alebo napr. na prípravu pošty na expedovanie pre oddelenia D, RO, ROB štyri zapisovateľky,
e)	počet súdnych doručovateľov  sa určí individuálne  podľa veľkosti súdu, jeho komunikačnej vybavenosti,  odhadovaného množstva doručovateľmi doručených zásielok, ak sa dá očakávať efektívnosť tohoto spôsobu doručovania nielen z finančného hľadiska ale najmä z hľadiska zabezpečenia rýchlosti súdneho konania.

§ ...
Zamestnanci súdnej správy

           (1) Pre vykonávanie činností krajského súdu na úseku výkonu správy a prevádzky súdu sa počet zamestnaneckých miest  odvíja od počtu okresných súdov v obvode krajského súdu,  počtu sudcov a zamestnancov okresných súdov v obvode krajského súdu a počtu zamestnancov a sudcov krajského súdu. 

           (2) Na úseku výkonu správy a prevádzky súdu sa určujú nasledovné štátnozamestnanecké miesta: vedúci súdnej správy, personalista, rozpočtár,  ekonóm, účtovník,  kontrolór,  dozorný úradník, 3 zamestnanci poverení vedením správneho registra a kancelárie predsedu súdu a správy súdu, zamestnanec zabezpečujúci zverejňovanie súdnych rozhodnutí na internete, informatici,                       1 zamestnanec na  overovanie listín. 

           (3) Na zabezpečenie prevádzky súdu sa určujú nasledovné miesta: pokladník, 2 miesta stavebný technik, zamestnanec zabezpečujúci verejné obstarávanie, správca budovy, kurič - údržbár, archivár - rozmnožovňa, vodič a  zamestnanci zabezpečujúci ochranu budov, upratovačky, 1 ½ zamestnanca zabezpečujúceho materiálno-technické vybavenie súdu (správa majetku, sklad), autodoprava, CO, BOZP, knižnica, telefonista, doručovateľ, štatistik.  

           (4)  Pre výkon správy súdu sa určuje skladba a počet štátnozamestnaneckých miest a miest                na výkon prác vo verejnom záujme takto
a)	ak je počet sudcov okresných súdov a príslušného krajského súdu vo výkone a zamestnancov okresných súdov a príslušného krajského súdu spolu do 500 osôb   a  počet okresných súdov v obvode krajského súdu 3 až 5 súd určí pre výkon správy nasledovné miesta: 1 miesto vedúceho súdnej správy, 3 miesta účtovníkov (vrátane štátnej pokladnice), 3 miesta zamestnancov pre osobný úrad, 1 rozpočtár,  1 ekonóm, 1 pokladník, 1 kontrolór,                             3 zamestnancov poverených vedením správneho registra a kancelárie správy súdu,                           1 dozorného úradníka, 2 štatistikov súdu, 8 informatikov, 1 zamestnanec na overovanie listín, 
b)	ak je počet všetkých zamestnancov a sudcov okresných súdov a príslušného krajského súdu         od 500 – 700 osôb  a počet okresných súdov  v obvode krajského súdu 5 a viac súd určí                  pre výkon správy nasledovné miesta: 1 miesto vedúceho súdnej správy, 5 miest účtovníkov (vrátane štátnej pokladnice), 4 miesta zamestnancov pre osobný úrad, 1 rozpočtár,  1 ekonóm, 1 pokladník, 1 kontrolór, 3 zamestnancov poverených vedením správneho registra a kancelárie správy súdu, 1 dozorného úradníka,  3 štatistikov súdu, 8 informatikov, 1 zamestnanec                   na overovanie listín,
c)	ak je počet sudcov a zamestnancov okresných súdov a príslušného krajského súdu spolu vyšší ako 700 osôb súd  určí pre správu súdu nasledovné miesta: 1 miesto vedúceho súdnej správy, 5 miest účtovníkov (vrátane štátnej pokladnice), 5 miest zamestnancov pre osobný úrad,                   1 rozpočtár, 1 ekonóm,  1 kontrolór, 3 zamestnancov poverených vedením správneho registra a kancelárie správy súdu, 1 dozorného úradníka,  3 štatistikov súdu, 10 informatikov,                       1 zamestnanec na overovanie listín.

           (5) Pre zabezpečenie prevádzky súdu sa určuje skladba a počet miest vo verejnej službe  
a)	ak je počet zamestnancov a sudcov krajského súdu spolu do 400 osôb a súd sídli v jednej budove:  2 miesta kurič – údržbár (podľa typu kotolne), prípadne sa ich počet stanoví podľa spôsobu vykurovania a dodávky tepla a  teplej vody v sídle súdu, ½  archivár,  ½ knižnica,                1 rozmnožovňa,  2 vodiči,  3 strážnici resp. počet miest na ochranu budovy sa určí  podľa počtu chránených budov a inštalovanej signalizácie, 1 miesto CO,PO,BOZ, 1 ½ správa majetku (hospodár a sklad), 

§ ...
Pravidlá rozdeľovania  počtu zamestnanecký miest

           (1) Ministerstvo každoročne po predložení návrhov zo súdov podľa kritérií uvedených v tejto vyhláške overí správnosť návrhov súdov, ktorými si určili potrebný počet zamestnancov pre svoje súdy a z overených návrhov vypracuje zoznam súdov, ktoré nie sú dostatočne personálne vybavené.  V zozname budú súdy zaradené podľa stupňov súdu a v poradí od najhoršie personálne obsadeného súdu po najlepšie obsadený súd . 

           (2) Zoznam o stave personálneho obsadenia jednotlivých  súdov ministerstvo zverejní na svojej internetovej stránke, zašle ho všetkým súdom  a Súdnej rade Slovenskej republiky a v priebehu roka ho bude aktualizovať.

           (3) Schválenú systemizáciu rozpíše ministerstvo po predchádzajúcom prerokovaní svojho návrhu rozpisu s predsedami krajských súdov tak, aby boli dodržané kritériá tejto vyhláške, a aby pridelené  voľné zamestnanecké miesta,  čo do ich počtu a štruktúry riešili podmienky súdov v poradí podľa zoznamu o stave personálneho obsadenia jednotlivých súdov.  

           (4) Ak v priebehu bežného roka dôjde na súdoch k zmenám v ich personálnom obsadení, ministerstvo aj v priebehu roka bude prideľovať voľné miesta v súlade so zverejneným zoznamom o stave personálneho obsadenia jednotlivých súdov. 

§ ...
Organizovanie  vzdelávania zamestnancov,
vrátane vzdelávania prísediacich okresných a krajských súdov.

           (1) Cieľom odborného vzdelávania zamestnancov súdov je vytvoriť a zabezpečiť predpoklady na skvalitnenie a zefektívnenie administratívnej činnosti  na súdoch.

           (2) Vzdelávanie zamestnancov zabezpečuje príslušný okresný súd, centrálne krajský súd, ministerstvo, Justičná akadémia a vzdelávacie inštitúcie.  

           (3) Odborná príprava štátnych zamestnancov  a ich ďalšie vzdelávanie sa uskutočňujú: 
v prípravnej štátnej službe  - adaptačné vzdelávanie, 
odborným vzdelávaním – doplnenie poznatkov z právnych predpisov, nových metód práce, vzdelávanie zamerané na osobnostný rozvoj zamestnanca  a pod. 
funkčným vzdelávaním – získanie osobitných kvalifikačných predpokladov na vykonávanie riadiacich funkcií.

           (4) Odborná príprava ostatných zamestnancov a ich ďalšie vzdelávanie sa uskutočňujú v špecializovaných a doplňovacích kurzoch. Ďalšie podrobnosti týkajúce sa vzdelávania zamestnancov určujú služobné predpisy ministerstva 3,4 .  

(3) Služobný predpis MS SR o odbornej príprave štátnych zamestnancov v prípravnej štátnej službe 
(4)Služobný predpis o druhoch a formách prehlbovania kvalifikácie štátnych zamestnancov.

§ ...
Prísediaci

           (1) Cieľom odborného vzdelávania prísediacich na súdoch je doplnenie osobnostných predpokladov na funkciu, na ktorú boli zvolení a prehlbovanie ich vedomostí   a  poznatkov  z  oblasti hmotného a procesného práva.  

           (2) Odbornú prípravu prísediacich zabezpečujú súdy.  

           (3) Odbornú prípravu organizujú a jej obsahovú náplň určujú príslušní predsedovia súdov,                pre ktoré boli prísediaci  zvolení. 

           (4)  Odborná príprava prísediacich sa uskutočňuje formou kurzov a seminárov. Prísediaci je povinný absolvovať
po zvolení do funkcie základný kurz  - právnické minimum,
počas štvorročného volebného obdobia, najmenej  jedenkrát  ročne, seminár zameraný na novely zákonov, pripravované zmeny zákonov a pod. 

§ ...
Spoločné  ustanovenia pri určovaní počtov zamestnancov súdov

           (1) Počty zamestnancov určené a schválené v systemizácii na príslušný rok sú pre jednotlivé  krajské a okresné súdy záväzné.  

           (2) Počty zamestnancov určené  na vybavovanie jednotlivých druhov súdnych agend, na výkon súdnictva, na výkon správy  a prevádzky súdu bude ministerstvo  v spolupráci so súdmi na základe údajov z rezortnej štatistiky prehodnocovať v trojročných intervaloch. Prvé prehodnotenie na rok 2008 sa po prvýkrát uskutoční v roku 2007.

           (3) V prípade, ak  na súde vznikne potreba znižovania počtu miest, súd na základe organizačnej zmeny vykonanej rozvrhom práce na príslušný rok organizačnú zmenu zrealizuje. 

§ ...
Záverečné ustanovenie

           Táto vyhláška nadobúda účinnosť . ............. 2005.